
ОТНОСНО: Инвестиционно предложение (ИП) „Изграждане на вилна сграда в                   ПИ № 43952.521.490, местност „Бабаковец“, гр. Ловеч“.



УВАЖАЕМА ГОСПОЖО Т, 
УВАЖАЕМИ ГОСПОДИН Х

Във връзка с Ваше уведомление с вх. № АО-1948/01.04.2026г., допълнено с                            вх. № АО-1948-1/14.04.2026г. за ИП „Изграждане на вилна сграда в ПИ № 43952.521.490, местност „Бабаковец“, гр. Ловеч“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП  „Изграждане на вилна сграда в ПИ № 43952.521.490, местност „Бабаковец“,               гр. Ловеч“ попада в обхвата на чл. 2, ал. 2 от Наредбата за ОС.
1. ИП предвижда изграждане на вилна сграда със застроена площ около 100 кв. м сграда в ПИ № 43952.521.490, по плана на новообразуваните имоти на м. „Бабаковец“,             гр. Ловеч, след промяна предназначението на земеделска земя. С подробен устройствен план за поземления имот е отредено застрояване в устройствена зона „терени за вилен отдих“ 5/Ов по одобрения ОУП на община Ловеч. Поземления имот се намира на около 500 м. от строителните граници на гр. Ловеч. Достъпът до имота е по съществуващ полски път. Имотът е свързан със съществуващите водопроводна и електропреносна мрежа на населеното място. Изкопните работи за реализиране на инвестиционното предложение ще са на дълбочина максимум 1,20 м за основа на сградата. При реализацията на ИП генерираните строителни ще се предават за оползотворяване на лице притежаващо документи по чл. 35 от Закон за управление на отпадъците. Битовите отпадъци ще се управляват съгласно действащата сметосъбираща система на община Ловеч. В обекта ще се формират битово-фекални отпадъчни води. Същите ще се заустят във водоплътна изгребна яма. За одобряване на проект на ПУП-ПРЗ за ПИ № 43952.521.490, местност „Бабаковец“, гр. Ловеч има издадена Заповед № 3-172/23.02.2026г. на община Ловеч. 
Поземлен имот с идентификатор 43952.521.490  по плана на новообразуваните имоти  на местност „Бабаковец“, гр. Ловеч е с вид територия: Селско стопанство, НТП – ниви /орна земя/, категория на имота /ІХ/, площ 1076 кв. м, съгласно Скица                                       № 04-565/01.08.2025г. на Община Ловеч. 
2. ПИ № 43952.521.490, местност „Бабаковец“, гр. Ловеч не попада в границите на защитени територии по смисъла на Закона за защитените територии. 
3. ПИ № 43952.521.490, местност „Бабаковец“, гр. Ловеч, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 1,7 км) е:
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП при реализацията му няма вероятност от отрицателно въздействие върху защитени зони от мрежата „Натура 2000“, включително и върху най - близко разположената защитена зона BG0000616 “Микре”  по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000616 “Микре”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена зона BG0000616 “Микре”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



							
С уважение, 


 

  
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

